als_Latn dik_Latn sag_Latn
Katalanasit nuk heqin dorë nga Marko Verrati
Një ndeshje shumë taktike, ku çdo lëvizje studiohet me kujdes. Pas zgjidhjes së problemit kryesor, rinovimit të Mesit, Barça të gjitha energjitë e saj do t’i përqendrojë te gjetja e pasardhësit të Iniestës, të cilit i skadon kontrata në 2018-ën. Dihet tashmë që kandidati i preferuar është Marko Verrati, por dihet gjithashtu se edhe bisedimet me PSG-në nuk janë të lehta. “Sport” shkruan se mesfushori italian është i preferuari edhe i Mesit dhe trajnerit të ri Valverde. Kontaktet janë të vazhdueshme dhe nuk janë ndërprerë në asnjë moment muajt e fundit, pavarësisht se lojtari dhe PSG-ja i kanë prerë çdo shpresë katalanasve. Barcelona e di që ai është regjisori perfekt dhe për t’ia rrëmbyer francezëve do të duhen të paktën 80 milionë euro, prandaj ndeshja është taktike dhe e hapur. Qershori sapo ka nisur dhe në pozicion jashtë loje janë vetëm klubet italiane.
als_Latn als_Latn